《玉楼春 张尔唯命寇白劝酒》
明代·曹溶

开筵喜近东篱节，撩乱黄蜂孤馆热。禁城宫漏已三催，未许丽人容易别。

霓裳著意明肌雪，北里声高心尚怯。恨经羌管一番吹，揉碎齐梁风与月。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。